cyanic-selkie/wikianc huggingface dataset:
Bergand
Rødlistevurdering
Den norske hekkebestanden ble i 2015 anslått å være mellom 300 og 640 individer, og den ble da vurdert som i nedgang. Bestandsestimatet tilsier rødlistekategori sårbar VU basert på kriteriet D1 (250-1000 reproduserende individer). Vurderingsperioden for bergand er 12 år (grunnet artens generasjonslengde på 4 år (Bird et al. 2020)). Det finnes ingen kvantifisert kunnskap om pågående bestandsendringer for arten i Norge, men regionale rapporter tyder på omfattende nedgang siden begynnelsen av 1990-tallet i hele fjell-regionen. Arten følges opp i enkelte områder. I Oppland har berganda i stor grad forlatt tidligere hekkelokaliteter under ca. 1000 moh. Utbredelsen er betydelig innskrenket og den har nå sine kjerneområder i høydelaget 1250-1400 moh. (Opheim 2015). Overvåking i 2020 viste ytterligere nedgang, og bestanden vurderes nå til 3-6 par i overvåkingsområdet. Hekkefunn ble ikke konstatert. Bergand var tidligere den vanligste dykkanda på Hardangervidda, men bestanden er nå på et kritisk lavt nivå. Det er tidligere også kjent hekkefunn i enkelte vann i lavlandet på Jæren og Trøndelag, men her forekommer ikke arten lenger. Berganda har gått sterkt tilbake i Dovrefjell-området, og er for eksempel ikke registrert i overvåking og kartlegging av fugl i Hjerkinn skyte- og øvingsfelt siden 2011. I et undersøkelsesområde i Nord-Trøndelag er bestandsutviklingen vurdert som klart negativ siden betydelig flere par hekket i området for 20-30 år siden (Kroglund & Østnes 2015). Det er lite informasjon om bestand og bestandsutvikling i Nordland, men i Lofoten finnes det fremdeles en kysthekkende bestand, som trolig er i nedgang (O. Heggøy, pers. medd.). I Troms har berganda gått en del tilbake siden midten av 1900-tallet, men bestanden skal ha stabilisert seg fram til 2004. Status de siste årene i dette området er imidlertid ukjent. Arten er fåtallig i Finnmark, og det er ikke informasjon om bestandsendringer.
På bakgrunn av rapportene om den generelle nedgangen i bestander i Norge som beskrevet over, vurderer Artsdatabanken at bestanden nasjonalt er redusert med mer enn 20 % over to generasjoner. Arten vurderes derfor til rødlistekategori sterkt truet EN etter kriteriet C1 ( 20 % de siste to generasjoner). Samtidig tilsier dette rødlistekategori nær truet NT etter kriteriet A2 (15-30 % reduksjon i bestandsstørrelsen over tre generasjoner). I Sverige er bestanden estimert til ca. 2200 individer, og man har sett en nedgang på ca. 20 % de siste 21 år. Nedgangen har vært spesielt markant de siste to generasjoner. I Finland ble bestanden anslått til 800-1200 individer i 2011, og den er i nedgang. Ifølge BirdLife International (2017) er hekkebestanden i Europa i kraftig nedgang, og arten er derfor plassert på den europeiske rødlista som sårbar VU. Den europeiske vinterbestanden regnes som fluktuerende.
I hekkeområdene er trolig utsetting av fisk i fisketomme vann, drukning i garn og forstyrrelser (med påfølgende risiko for predasjon) på hekkeplassen viktige faktorer. Arten er jaktbar i flere land der bergender som hekker i Norge trolig overvintrer. I overvintringsområdene kan oljesøl være en trussel på grunn av at bergendene overvintrer i store og tette flokker på tusenvis av individer (Shimmings & Øien 2015). BirdLife International (2020) nevner bifangst ved garnfiske i overvintringsområdene som en viktig negativ påvirkningsfaktor. Klimaendringer, forurensing, offshore vindkraftverk (unnvikelse og dermed tap av habitater for næringssøk) nevnes også. I tillegg kan predasjon fra mink være en potensiell negativ påvirkningsfaktor. Berganda er til forveksling lik den jaktbare arten toppand, og man kan ikke utelukke at noen individer blir skutt på grunn av dette.
VM i kunstløp 2009
VM i kunstløp 2009. Verdensmesterskapet i kunstløp for menn, kvinner, parløp og isdans ble arrangert i Staples Center i Los Angeles i USA 23. til 29. mars 2009.
Bowrider
En bowrider, eller en baugrytter, er en krysning mellom båttypene skjærgårdsjeep og daycruiser. Bowrideren er en åpen, selvlensende båt. Den har et åpent baugparti med sitteplasser foran styreposisjonen i den store kokpiten som går fra akter til baug.
Bowrideren har vanligvis en lengde på mellom 17 og 30 fot og har plass til mellom 6 og 10 personer om bord. Foran styreposisjonen har den en vindskjerm, i likhet med daycruiserne. Båttypen er godt egnet i lukkede farvann og på åpen sjø i rolig vær. Bowrideren kan gjøre en gjennomsnittlig hastighet på mellom 30 og 40 knop.
Roy Hellvin
Roy Wilhelm Hellvin (født 9. januar 1944) er en norsk pianist og arrangør, kjent fra Oslos teater- og jazzmiljø og en rekke innspillinger.
Han ledet tidlig (1961) egen besetninger, som med Lucky Thompson, Carl Magnus Neumann og Jesper Thilo var ved Kongsberg Jazzfestival (1968); trioen ga ut Roy Hellvin (1973). Videre spilte han i Bernt Anker Steen / Harald Bergersen kvintett, var lenge i Radiostorbandet (1968–81) og medvirket på utgivelser med Laila Dalseth (1976–80).
Hellvin har vært tilsatt ved Oslo Nye Teater (1976) som musikalsk leder og arrangør for drøyt 60 oppsetninger, samt medvirket på oppsetninger for Nationaltheatret, Det norske teatret, Riksteatret, Trøndelag Teater, Rogaland Teater og Chat Noir. På 80-tallet har han spilt med Per Nyhaugs studioband samt Frode Thingnæs' besetninger.
Romfart (tidsskrift)
Romfart er et medlemsblad som utgis av Norsk Astronautisk Forening. Bladet ble startet i 1971, under navnet Nytt om Romfart, før det skiftet navn i 2001. Romfart kommer ut fire ganger i året og omhandler norsk og internasjonal romvirksomhet. Romfart kommer også i epostutgaven eRomfart samt nyhetsbulletinen Romfart Ekspress. Utgave nr. 150 ble utgitt våren 2009.
Bladets redaktører siden 1980 inkluderer Ragnar Thorbjørnsen, Erik Tronstad, Per Olav Sanner, Tore Sivert Johnsen, Øyvind Guldbrandsen og Per Arne Marthinsen.
Pr. 2010 blir eRomfart skrevet av Erik Tronstad, som også er ansvarlig for nettstedet til foreningen. Redaktør for Romfart Ekspress har siden 1980 velselvis vært Ragnar Thorbjørnsen og Øyvind Guldbrandsen.
Juvente
Juvente (latin: ungdomstid) er en norsk avholdsorganisasjon, hovedsakelig bestående av ungdom mellom 13 og 26 år. Den er partipolitisk uavhengig og livssynsnøytral. Ved siden av avholdsarbeidet fokuserer organisasjonen også på freds-, toleranse- og menneskerettighetsinnsats.
Medlemsløftet i Juvente lyder: «Jeg ønsker en verden basert på menneskeverd og avstår fra alkohol og andre rusmidler så lenge jeg er medlem av Juvente.» Alle som ønsker å bli medlem i Juvente må avlegge medlemsløftet skriftlig.
Liste over Landkreise i Tyskland
Tyskland er delt inn i 413 regioner, hvorav 301 kretser. Disse kalles på tysk Landkreis, bortsett fra i Nordrhein-Westfalen og Schleswig-Holstein hvor det brukes betegnelsen Kreis.
Juvente
Juventes medlemsblad heter MOTIV og kommer ut opptil fire ganger i året.
Liste over Landkreise i Tyskland
De øvrige distriktene er 112 kretsfrie byer, i Baden-Württemberg kalt Stadtkreis. Dette er byer som utgjør egne kretser.
Juvente
Eksterne prosjekter
I tillegg til egen organisasjonvirksomhet driver Juvente med flere eksterne prosjekter, både alene og i samarbeid med andre organisasjoner:
Liste over Landkreise i Tyskland
Antallet landkreiser fordeler seg slik på delstatene:
Juvente
Historie og tilknytninger
Juvente ble stiftet 1. – 2. juli 1992, som en sammenslåing av Det Norske Totalavholdsselskaps Ungdomsforbund (DNTU, stiftet 1924) og Norges Godtemplar Ungdomsforbund (NGU, stiftet juni 1909). Juvente talte på dette tidspunktet 7 000 medlemmer. Juvente fungerer som ungdomsorganisasjon for DNT Edru Livsstil (stiftet 29. desember 1859) og IOGT i Norge (stiftet 8. mars 1877). Internasjonalt er Juvente medlem i IOGT-International og ACTIVE (tidligere EGTYF). I Norge er Juvente medlem i paraplyorganisasjonene Actis (Rusfeltets samarbeidsorgan, tidl. Avholdsfolkets Landsråd) og Landsrådet for Norges barne- og ungdomsorganisasjoner (LNU). Studiearbeidet i organisasjonen drives med statsstøtte via Studieforbundet Næring og Samfunn.
Ledere
Lederen av Juvente hadde fram til landsmøtet i 2011 tittelen forbundsleder og ble valgt på biennale landsmøter. Fra og med landsmøtet i 2011 opphørte Juvente å være et forbund, og endret dermed også tittelen fra forbundsleder til leder, med valg av leder hvert år. Forbundsstyret fikk navnet landsstyre. I 2015 ble ledervervet endret til å være på valg annethvert år, men sittende leder kan velges for et år om gangen. I 2017 endret landsstyret navn til sentralstyret.
Robert Mundell
Robert Mundell (født 24. oktober 1932 i Kingston i Ontario, død 4. april 2021 i Monteriggioni i Italia ) var en canadisk professor i økonomi. Han tok eksamen ved University of British Columbia og doktorgrad ved MIT. Mundell er kjent for sitt arbeide innen monetær dynamikk, Mundell-Fleming-modellen og Mundell-Tobin-effekten. Hans studier av optimale valutaområder bidro til at euroen ble skapt. Mundell fikk Sveriges Riksbanks pris i økonomisk vitenskap til minne om Alfred Nobel i 1999 «for sin analyse av penge-og finanspolitikken under annen valutakursregimer og hans analyse av optimale valutaområder».
Padling under Sommer-OL 1964
Padling under Sommer-OL 1964. Padling var med som olympisk øvelse for sjette gang i OL-1964 i Tokyo. Det ble konkurrert om sju olympiske titler. Det var tre klasser for kajakk og to i kano for herrer og to i kajakk for kvinner. Sovjetunionen ble beste nasjon på den uoffisielle medaljestatistikken med tre gullmedaljer.
Arhe Hamednaca
Arhe Hamednaca (født 25. januar 1953 i Eritrea) er en svensk politiker for Socialdemokraterna, og har vært riksdagsmedlem i Sverige siden 2010. Han ble valgt inn i riksdagen for Stockholms kommuns valkrets på plass 281. Hamednaca er bosatt i Älvsjö.
Som nyvalgt representant i riksdagen ble Hamednaca medlem i justiskomiteen, samt vara i arbeidsmarkedskomiteen.
Skagafjörður
Skagafjörður er en fjord på Island, mellom Eyjafjörður og Húnaflói. Der ligger det to kommuner; Sveitarfélagið Skagafjörður og Akrahreppur. Sauðárkrókur, Varmahlíð og Hólar er de største tettstedene i regionen.
Skagafjörður er vennskapsby med Kongsberg.
Storbritannias forsvar
Storbritannias forsvar eller - væpnede styrker består av tre forsvarsgrener med den offisielle betegnelsen Armed Forces of the Crown. Øverstkommanderende er dronningen, mens Forsvarsministeriet har det politiske ansvaret.
Forsvaret har ansvar for å beskytte Storbritannia og dets oversjøiske territorier, fremme landets utvidede sikkerhetsinteresser og støtte internasjonale fredsbevarende operasjoner. Britiske styrker er aktive og faste deltagere i NATO og andre koalisjoner.
Forsvaret består av hæren, British Army, med 112 700 personell i aktiv tjeneste; flyvåpenet, Royal Air Force, med 53 400 i aktiv tjeneste; og marinen, Royal Navy, med 53 400 personell, inkludert marineinfanteriet Royal Marines. Storbritannia har ikke hatt verneplikt siden avskaffelsen av National Service i 1960. Med samtykke fra foresatte er det tillatt å søke seg til militær tjeneste før fylte 16 år.
Ved siden av Frankrike og Russland har Storbritannia en av de mest slagkraftige og omfattende militærstyrkene i Europa. Til tross for landets utstrakte militære evner, forutsetter senere forsvarspolitikk at enhver stor operasjon utføres som del av en koalisjon. Operasjonene i Bosnia, Kosovo, Afghanistan og Irak kan alle ses som presedensskapende i denne sammenheng. Den siste reelle krigen hvor Storbritannia kjempet alene var Falklandskrigen i 1982.
Historie
Regjeringen til Harold Wilson «motsto presset fra USA om å sende styrker til Vietnam [under Vietnamkrigen]. I stedet ble britiske styrker hentet hjem fra Sørøst-Asia og Golfen, mens stadig flere kolonier i Afrika ble uavhengig. Prosessen med å legge ned basene ble imidlertid reversert under regjeringen til» Edward Heath.
Eyjafjörður
Eyjafjörður er en fjord på nord-Island, mellom Skagafjörður og Skjálfandi. Her ligger Akureyri, Islands største tettsted utenfor Reykjavík-området. Eyjafjörður har hatt en stor betydning i islandsk landbrukshistorie og er i dag et av landets største melkeproduksjons-regionene.
Vandve
Øya har om lag 60 fastboende. Hovednæringa er fiskeoppdrett. For å komme til øya må man ta ferge fra Solfjellsjyen
Stiftelsen Kanvas
Stiftelsen Kanvas er en norsk stiftelse stiftet 24. februar 1991. Stiftelsen driver 56 barnehager i 10 kommuner i Øst-­ og Vest­-Norge: Askøy (1), Bergen (7), Larvik (1), Sandefjord (4), Tønsberg (1), Røyken (7), Asker (1), Bærum (3), Oslo (30) og Sørum (1).
Stiftelsen har (pr. desember 2013) 1 030 medarbeidere (849 årsverk).
Det osmanske interregnum
Det osmanske interregnum (også kjent som Det osmanske triumviratet, tyrkisk: Fetret Devri) var en periode på begynnelsen av 1400-tallet da kaos var rådende i Det osmanske riket etter Sultan Bayezid I tapte til den mongolske krigsherreen Timur Lenk. Suleyman Çelebi hersket over det nordlige Hellas, Bulgaria og Trakia. Hans bror İsa Çelebi hersket over Hellas og mesteparten av Anatolia, men ble senere avsatt av sin yngre halvbror Mehmed I. Suleyman overtok da hele Hellas og deler av Anatolia. Mehmed sendte sin yngre bror Mûsa over Svartehavet med en stor hær for å vinne over Suleyman. Mûsa erobret Bulgaria i 1410 og Suleyman måtte trekke seg tilbake til Hellas. Etter dette erklærte Mûsa seg selv til Sultan av Det osmanske riket. Mustafa var ikke fornøyd med det og sendte en liten hær til Gallipoli hvor de ble slått. Han inngikk så en avtalen med Østromerriket og sendte på ny en hær som erobret Mûsas områder. Hans siste slag var i Kamerlu, Serbia. Det var så en enkel sak for Mehmed å erobre Hellas og erklære seg for Sultan av Det osmanske riket.
Treasons Act 1534
Treasons Act 1534 (26 Henry VIII. c. 13) var en lov som ble vedtatt av Det engelske parlamentet under Henrik VIII i 1534.
Loven ble vedtatt etter Act of Supremacy 1534, som gjorde kongen til overhode for Den engelske kirke. Med Treasons Act ble det regnet som høyforræderi, belagt med dødsstraff, ikke å anerkjenne Act of Supremacy. Blant de som ble henrettet etter denne loven var Thomas More og John Fisher.
Treasons Act ble trukket tilbake av Maria I.
Alfred av Sachsen-Coburg-Gotha
Alfred Ernst Albert (født 6. august 1844 på Windsor Castle, Berkshire, England, død 30. juli 1900 på Schloss Rosenau i Coburg i hertugdømmet Sachsen-Coburg og Gotha i Tyskland) var den tredje hertug av Sachsen-Coburg og Gotha.
Han var andre sønn, og fjerde barn, av dronning Viktoria og prins Albert. Han ble hertug av Edinburgh, jarl av Kent og Ulster 24. mai 1866. Han etterfulgte sin farbror Ernst som hertug av Sachsen-Coburg-Gotha i Keiserdømmet Tyskland 23. august 1893.
Bakgrunn
Han var andre sønn av prins Albert av Sachsen-Coburg-Gotha og dronning Victoria av Storbritannia. Hans tittel ved fødselen var prins av Storbritannia og Irland. Han var bror av keiserinne Victoria av Tyskland og den britiske kongen Edward VII.
Alfred fikk senere en utdannelse i den britiske flåte, Royal Navy.
Titler og utnevnelser
I 1866 ble han utnevnt til hertug av Edinburgh, greve av Kent og greve av Ulster. Han ble regjerende hertug av Sachsen-Coburg-Gotha, hertug av Sachsen, hertug av Jülich, Kleve og Berg, Engern og Westfalen, landgreve av Thüringen, markgreve av Meissen, fyrste av Henneberg, greve av Mark og Ravenstein, herre til Ravenstein og Tonna.
Ekteskap
Den 23. januar 1874 giftet han seg med den russiske storfyrstinnen Maria Alexandrovna av Russland, datter av tsar Aleksander II av Russland og Maria Aleksandrovna. Ekteskapet ble mislikt av begges familier. Victoria av Storbritannia var fiendtlig innstilt til Russland etter Krimkrigen, og tsarfamilien var skeptiske til å gi bort sin eneste datter.
Maria ble aldri særlig avholdt i England, der man oppfattet henne som arrogant. Maria brydde seg heller ikke om landet, og klaget over den dårlige mat og klimaet.
Etter hennes ankomst til landet insisterte hun på å ha rang etter dronningen med henvisning til hennes status som russisk keiserdatter, noe som imidlertid ble nektet henne, og hun hadde rang etter den danskfødte fyrstinnen av Wales, Alexandra av Danmark.
På 1890-tallet fikk paret problemer med sin eldste sønn, prins Alfred jr., som førte et stadig mer utsvevende liv med kvinner og alkohol. Da han ble nektet å gifte seg med kvinnen han elsket, prøvde han å begå selvmord ved å skyte seg midt under foreldrenes sølvbryllup i Coburg i 1899. Forsøket mislyktes og moren Maria prøvde å skjule det hele ved å sende av sted sønnen med tog til Syd-Tyrol, der han døde av skadene.
Død
Hertug Alfred døde det påfølgende år av strupekreft og hertugdømmet stod uten direkte arvtaker. Alfred ble etterfulgt (etter noen års formynderregjering) av sin brorsønn, hertug Carl Eduard av Sachsen-Coburg-Gotha.
Barn
Alfred og Maria fikk følgende barn:
.mil
.mil (military) er generisk toppnivådomene på internett for USAs forsvarsdepartement og dets underordnede organisasjoner. Det var et av de første toppnivådomenene, opprettet i januar 1985.
Selv om USAs militære har sitt eget toppnivådomene, så bruker de likevel .com-domener for noen av sine rekrutteringsnettsteder, så som goarmy.com. Dessuten bruker militæret .edu-domener for sine tjenesteakademier: United States Military Academy, United States Coast Guard Academy, United States Naval Academy, og United States Air Force Academy som alle kan nås gjennom både et .edu og et .mil-domene. Det offisielle idrettsprogrammets nettsteder til alle tre akademier bruker .com-domener.
Forsvarsdepartementet har imidlertid nylig også brukt enkelte «vanity domains» innen .mil, så som americasupportsyou.mil.
Eksterne lenker
Toppdomän
Marcantonio Marcolini
Marcantonio Marcolini (født 22. november 1721 i Fano i Italia, død 18. juni 1782 i Fano) var en av Den katolske kirkes kardinaler. Han var tilknyttet den romerske kurie. Han var blant annet nuntius i Firenze.
Han ble kreert til kardinal 23. juni 1777 av pave Pius VI, med Sant'Onofrio al Gianicolo som tittelkirke.
Bellevue (Kristiansand)
Gaten har sitt løp fra Møllevannsveien opp til Duedalen under utsiktspunktet på fjelltoppen Dueknipen. Gaten som heter Dueknipen er en sidegate som har sitt løp fra Bellevue og opp til boligområdet på toppen.
Guglielmo Pallotta
Guglielmo Pallotta (født 13. november 1727 i Macerata i Italia, død 21. september 1795 i Roma) var en av den katolske kirkes kardinaler. Han var tilknyttet den romerske kurie.
Han ble kreert til kardinal 23. juni 1777 av pave Pius VI.
Andre kardinaler i samme slekt var Giovanni Evangelista Pallotta (kreert 1587), Giovanni Battista Maria Pallotta (kreert 1629), og Antonio Pallotta (kreert 1823).
Samliv
Samliv er det å leve i fellesskap i samme boenhet, og brukes særlig om ektefeller (som bor sammen) og samboere og partnere. Ektefeller som bor sammen, samboerskap og partnerskap anses altså for de tre hovedformene for samliv. Av disse tre formene er det ekteskap som har de sterkeste historiske røttene. To som inngår ekteskap og bor sammen, forplikter seg overfor hverandre til å vise økonomisk ansvar hva fellesutgifter for bolig, husholdning og barneoppfostring angår. Materielle goder deles, slik som bolig, innbo og bil. Et samliv har også etiske forpliktelser, og da ofte i forbindelse med holdninger til utroskap, likestilling, hjelpsomhet, vennlighet og det å legge til rette for begge parters utvikling som mennesker og samfunnsborgere. Hvis barn er involvert, har de også et moralsk ansvar overfor disse.
Begrepene særbo/særboer/særboere
Nyordet «særboer» relaterer til person i et parforhold der de involverte har hver sin egen bolig, Årsaker til denne boformen har blant annet blitt forklart som «Noen lever hver for seg på grunn av jobb, barn fra tidligere ekteskap og andre utenforstående omstendigheter. I tillegg er det par som like gjerne kunne bodd sammen, men som likevel velger særbo.»
Friedrich Dürrenmatt
Friedrich Josef Dürrenmatt (født 5. januar 1921 i Konolfingen, død 14. desember 1990 i Neuchâtel) var en tyskspråklig sveitsisk forfatter, dramatiker og maler. Han ble særlig berømt for sine kriminalromaner og komedier.
Liv
Friedrich Dürrenmatt ble født i 1921 i Konolfingen, en liten sveitsisk by i nærheten av Bern. Hans bestefar var politikeren Ulrich Dürrenmatt, og hans far, Reinhold Dürrenmatt, var protestantisk prest i byen.
I 1935 flyttet han vekk fra Konolfingen av økonomiske grunner til Bern, den verdensomspennende økonomiske krise var hard mot mange klassiske middelklassefamilier. Friedrich Dürrenmatt var allerede på dette tidspunkt begynt å male og tegne, noe han ville komme til å gjøre resten av sit liv. Han har selv illustrert mange av sine romaner og noveller.
På tross av sin interesse for malerkunsten begynte han i 1941 å studere filosofi, tysk og naturvitenskab, først i Zürich, men siden i Bern, hvor han kunne bo hos sine foreldre.
I 1945 kom hans første verk ut, Es steht geschrieben («Det står skrevet»). Deretter forsøgte han sig som forfatter. De første årene frem til 1952 var vanskelige for ham og hans voksende familie, der snart talte fem medlemmer. Men især med Der Besuch der alten Dame oppnådde han berømmelse, ikke bare i Sveits, men også i Tyskland og andre land.
Hans arbeide konsentrerte seg i lange perioder også med teateret og ofte blandet han seg direkte i teaterarbeidet.
Dürrenmatt døde i Neuenburg den 14. desember 1990, 69 år gammel.
Unterhaltungssoftware Selbstkontrolle
Unterhaltungssoftware Selbstkontrolle (tysk: selvkontroll av underholdningsprogramvare), eller USK, er en organisasjon som setter aldersgrenser på programvare i Tyskland. USK-aldersgrensene for videospill blir også brukt i den østerrikske delstaten Salzburg, mens PEGI-aldersgrenser benyttes i delstaten Wien.
Dueknipen
Dueknipen (1-23, 2-100) er en boliggate i Kristiansand. 27 eiendommer er matrikulert til gaten. Navnet har sammenheng med utsiktspunktet Dueknipen som har tilgang via en gangvei i gatens forlengelse. Like under toppen ligger et oppdemmet vannbasseng som er matrikulert som Dueknipen 100. Dueknipen tilhører bydelen Grim/Dalane.
Eneboligene langs gateløpet er med et par unntak enhetlig utformet med valmet tak. Noen av tomtene har svært god utsikt over innseglingen til Kristiansand og Kristiansandsfjorden.
Pernell Whitaker
Pernell Whitaker (født 2. januar 1964, død 14. juli 2019) var en amerikansk profesjonell bokser fra Norfolk i Virginia.
Karriere
Etter å ha tatt VM-sølv i lettvekt i 1982 og OL-gull to år senere, ble han profesjonell, og ble senere verdensmester i fire forskjellige vektklasser. Whitaker fikk kallenavnet «Sweet Pea». Dette kom som resultat av en misforståelse, ettersom han som ung ble kalt «Sweet Pete», men en lokal sportsjournalist skrev feil, og det nye kallenavnet fulgte Whitaker resten av karrieren.
Seiland nasjonalpark
Seiland nasjonalpark (nordsamisk: Sievjju álbmotmeahcci) er en norsk nasjonalpark som ligger på øya Seiland i Vest-Finnmark; med fjorder, fjell og to isbreer. Parken ble opprettet 8. desember 2006, for å «bevare et alpint kystlandskap med et egenartet og variert biologisk mangfold, sikre variasjonsbredden av naturtyper i regionen, bevare landskapsformer og særpregede geologiske forekomster og verne om kulturminner» og den dekker et område på 316,3 km².
Nasjonalparken ligger i kommunene Alta og Hammerfest. Øya Seiland er den nest største øya i Finnmark etter Sørøya, og de to isbreene på øya, Seilandsjøkelen og Nordmannsjøkelen, er Skandinavias nordligste isbreer, og er også de lavest liggende breene i Skandinavia.
Geografi, landskap, geologi
Seilandslandskapet domineres av mange små og store fjorder. De to største er Store Kufjorden og Jøfjorden, som går nord-sør, og nesten deler øya i to. Det mest alpine terrenget ligger vest på øya. Her stuper flere bratte fjell ned i havet. Sør for Seilandsjøkelen (på østsiden) er det et platå med småkupert terreng. Gjennom dette platået renner Melkelva, uberørt av inngrep, fra bre til fjord.
Flora og fauna
De bratte fjellene i vest er bosted for rik og variert rovfuglbestnad. Her hekker havørn, jaktfalk, dvergfalk, tårnfalk og fjellvåk. Langs kysten er det små kolonier med måkefugl, vadere, grågås, ærfugl og teist.
Av pattedyr finnes oter, hare og røyskatt, foruten store mengder tamrein i sommerhalvåret.
Kulturminner
Det finnes kulturminner fra flere tidsaldre og kulturer på øya. Funn fra steinalderen og jernalderen, sammen med fangstanlegg er vitnesbyrd om gammel bosetning. Det finnes dokumentasjon i kart på bosetning i nesten hver fjordarm på 180--tallet, og samenes bruk av øya som sommerbeite for tamrein har både preget landskapet og gitt fysiske kulturminner i form av buer og gjerder.
Forvaltning og bruk av området
Verneforskriften fastslår at «Ivaretakelse av naturgrunnlaget innenfor nasjonalparken er viktig for samisk kultur og næringsutnyttelse. Området skal kunne brukes til reindrift».
Det er ikke tilrettelagt med merka stier og åpne hytter i nasjonalparken, og det er ingen veier inn til området. Det går ferje fra Akkarfjord nær Hammerfest til Kjerringholmen nord på Seiland. Det går godsrutebåt fra Hammerfest til Øksfjord som anløper kirkestedet Altneset sør på øya.
Pernell Whitaker
Karriere
Whitaker vant gull i boksing i vektklassen lettvekt under de Panamerikanske leker 1983 i Caracas i Venezuela.
Økernveien
Økernveien finnes flere steder:
Los Angeles Clippers
Los Angeles Clippers er et amerikansk basketballag fra Los Angeles, California. Laget ble stiftet i 1970, og hadde da navnet Buffalo Braves, og spilte kampene i Buffalo. I 1978 flyttet de til San Diego, og tok navnet San Diego Clippers. Seks år senere flyttet laget nok en gang, nå til Los Angeles. Siden 1984 har lagets navn vært Los Angeles Clippers.
Klubben kvalifiserte seg første gang til sluttspillet i 1973–74 sesongen, men tapte for Boston Celtics i første runde. Klubben har siden den gang bare klart å kvalifisere seg til sluttspillet noen få ganger. Klubben har aldri kommet seg forbi andre runde i sluttspillet.
Den eneste norske spilleren i NBA gjennom alle tider, Torgeir Bryn, har spilt tre kamper for klubben. Han scoret fire poeng og tok to returer på disse kampene.
Spillerstall
''Siste oppdatering: 23. Oktober 2015''
Hall of Fame
De følgende seks personene har hatt tilknytning til klubben, og er innlemmet i Naismith Memorial Basketball Hall of Fame:
Peterspenger
Peterspenger er en kollekt fra legfolk i Den katolske kirke, øremerket som støtte til Den hellige stol. Mens kollekter vanligvis går til sognet eller bispedømmet, blir peterspengene via vedk. bispedømme sendt direkte og uavkortet til kirkens administrasjon i Vatikanet. Praksisen begynte i det 8. århundre, da angelsakserne bestemte seg for å sende en årlig sum til paven. Skikken spredde seg så til andre deler av Europa.
Kollekten tas nå inn i alle katolske sogn på søndagen nærmest 29. juni, som er festen for Peter og Paulus.
Murad V
Murad V (arabisk:مراد الخامس) (født 21. september 1840, død 29. august 1904) var den 33. sultanen av Det osmanske riket og regjerte kun fra 30. mai 1876 til 31. august samme året. Han ble avsatt på grunn av mentale lidelser.
Racing de Santander
Real Racing Club de Santander er en spansk fotballklubb fra Santander, Cantabria. Klubben ble stiftet i 1913. Klubben spiller sine hjemmekamper på Estadio El Sardinero.
Voidkoeffisient
Reaktivitet, innen atomfysikk, måler gradene av med forandring under en nøytron multiplikasjon i en reaktorkjerne. Reaktiviteten har direkte relatert til tendensen i en reaktorkjerne til å endre effektnivå. dersom reaktivitet er positiv, har kjernens effekt en tendens til å øke, hvis den er negativ, har kjernens effekt en tendens til å avta, hvis reaktivitet er null, har kjernens effekt en tendens til å forbli stabil. Det er viktig å merke seg at reaktiviteten i seg selv ikke bestemmer gradene som en reaktor kjerne endrer sin termiske utgangseffekt til. Det bestemmer kjernens tendens til å endre seg, og derfor tilsier den mengden av reaktivitet av motsatt tegn som må tilføres av reaktorens kontrollsystem for å oppnå ønsket utgangseffekt (eller effektendring i det hele). Det kan bli sammenlignet med en bils reaksjon til eksterne og interne friksjonskrefter, ettersom forholdene rundt endres, og dermed de mottiltakene som føreren må svare med (ofte ubevisst) for å opprettholde fart, eller utføre en ønsket manøver.
Reaktiviteten er påvirket av mange faktorer, inkludert temperaturen og tettheten til kjølevæsken/moderatoren, brenselstemperatur og tetthet, og den strukturelle temperaturen og tetthet. Netto reaktivitet i en reaktor er summen av alle disse bidragene, hvorav voidkoeffisienten kun er en av dem. Reaktorer der enten moderatoren eller kjølesystemet er flytende, vil vanligvis ha en voidkoeffisient som er negativ, dersom reaktoren er under-moderert, eller positiv, dersom reaktoren er over-moderert. I reaktorer der hverken moderatoren eller kjølesystemet er flytende, for eksempel grafitt-moderert eller gasskjølt, vil ha en voidkoeffisient som er tilnærmet lik null.
Forklaring
En kjernefysisk fisjon drives av en kjernereaksjoner, der hvert atom som spaltes frigir varme og nøytroner. Hvert nøytron kan kollidere med andre kjerner og forårskae at disse også blir spaltet. Hastigheten til disse nøytronene påvirker dets mulighet til å ytterligere spalting, som da er grunnen til at det benyttes en nøytronabsorberende materialer. Spesielt blir absorbert lettere enn, så en nøytronmoderator som senker farten på nøytronene vil øke reaktiviteten til en kjernereaktor. På den andre siden, vil nøytronabsorberende materiale senke reaktiviten for en kjernereaktor. Disse to mekanismene blir brukt for å kontrollere den termiske utgangseffekten for en kjernereaktor.
For å holde en kjernereaktor i stand, få den til å fungere, og for å ta ut nyttig kraft, må det benyttes et kjølesystem. Noen reaktorer sirkulerer vann under trykk, noen bruker flytende metall, som feks. sodium,, bly eller kvikksølv, mens noen bruker gass. Dersom kjølevæsken er flytende, kan den begynne å koke dersom temperaturen i reaktoren stiger. Denne kokingen fører til voider på innsiden av reaktoren. voider kan også oppstå dersom kjølevæsken forsvinner fra reaktoren på grunn av en eller annen ulykke. Noen reaktorer opererer med konstant kokende kjølevæske, og de bruker da den genererte dampen til å spinne turbinene.
Den flytende kjølevæsken kan opptre som en nøytronabsorberer eller som en nøytronmoderator. Uansett, så vil mengden av void i reaktoren påvirke reaktorens reaktivitet. Endringen i reaktivitet på grunn av endring i void på innsiden av reaktoren er direkte proporsjonal med voidkoeffisienten.
En positiv voidkoeffisient betyr at reaktiviteten øker etter hvert som innholdet av void i reaktoren øker på grunn av økt koking eller tap av kjølevæske, feks. dersom kjølevæsken opptrer som en nøytronabsorberer. Dersom voidkoeffisienten er stor nok, og kontrollsystemet ikke reagerer raskt nok, kan skape en «positiv feedback loop» som fort kan koke all kjølevæske i reaktoren. Det var dette som skjedde under ulykken i Tsjernobyl. Bygging av reaktorer med en positiv voidkoeffisient er ulovlig i USA.
En negativ voidkoeffisient betyr at reaktiviteten avtar etterhvert som innholdet av void i reaktoren øker – men det betyr også at reaktiviteten øker dersom innholdet av void avtar i reaktoren. I reaktorer med kokende vann, med stor negativ voidkoeffisient, vil en plutselig trykkøkning (forårsaket av feks. brudd på en ventil til damprørene) føre til en plutselig avtagning i voidkoeffisient Det økte trykket vil føre til at noe dampboblene kondenserer (kollapser); og den termiske utgangseffekten vil muligens øke helt til den blir stanset av sikkerhetssystemer. Ved økt voiddannelse på grunn av høyere effekt, eller på grunn av feil i komponenter som kontrollerer effekten, kan innholdet av void øke, og effekten synke. Alle reaktorer med kokende vann er utformet for å håndtere denne type hendelser, noe som er påkrevd. På den andre siden, dersom en reaktor er disignet for å operere uten voider, kan en stor negativ voidkoeffisient fungere som et sikkerhetssystem. Tap av kjølesystem i en slik reaktor senker den termiske utgangseffekten, men den genererte varmen blir ikke lengre fjerner, så temperaturen kan stige dersom alle andre sikkerhetssystemer feiler.
Wu Jiang (elv)
Wu Jiang, eller Wujiang, (kinesisk: 乌江), er en elv i Kina, og en av de største sideelvene til Chang Jiang.
Den har sine kilder ved Weining, vest i Guizhou-provinsen, og renner ca. 1 530 km øst og nordover til den møter Chang Jiang (Yangtze) ved Fuling.
Chaim Weizmann
Chaim Azriel Weizmann (hebraisk: ) (født 27. november 1874 i Motyli ved Pinsk (i dagens Belarus), død 9. november 1952 i Jerusalem) var en kjemiker, sionist og israelsk politiker. Han var Israels første president, og innehadde dette vervet fra 1949 til sin død.
Wu Jiang (elv)
Elven renner gjennom et røft landskap, og har 15 større sideelver; de fleste av dem har blitt utnyttet til vannkraftverk. Elvas nedbørsfelt er på 80 000 km², noe som tilsvarer 1/120 av Kinas landareal. Siden 1950 har elveutbedringstiltak gjort elvens nederste 500 km farbare for båttrafikk.
Chaim Weizmann
Bakgrunn
Chaim Weizmann var sønn av en trehandler. Etter cheder og gymnasium studerte Weizmann fra 1892 kjemi ved Technische Hochschule i Darmstadt og fra 1894 ved universitetet i Berlin. I 1897 dro han til Freiburg im Üchtland i Sveits, han han tok doktorgraden i 1899, summa cum laude.
Wu Jiang (elv)
Elven utgjør de 40 km av «den andre kløften» av de tre kløfter som nå er neddemt av De tre kløfters demning.
Chaim Weizmann
Karriere
Fra 1901 arbeidet han som dosent i biokjemi ved universitetet i Genève og fra 1904 som professor ved universitetet i Manchester.
I 1910 ble han britisk statsborger, og arbeidet som direktør for et militært laboratorium fra 1916 til 1919. Han utviklet en ny syntese for aceton, som var viktig for fremstillingen av sprengstoffet TNT, og tok noen patenter.
Under sitt studium ble han kjent med Theodor Herzls bok Der Judenstaat, og begynte å interessere seg for sionismen. Ved siden av hans karrière som kjemiker spilte det sionistiske engasjementet tidlig en viktig rolle i hans liv, og han arbeidet gjennom mange år for å vinne europeiske land for idéen om en jødisk stat.
Han ble president for den jødiske verdenskongressen i 1920, og beholdt dette vervet med et avbrudd mellom 1931 og 1935 til 1946. Da det britiske arbeiderpartiet kom til makten, og inntok en avvisende holdning til sionismen, ble det satt spørsmålstegn ved Weizmanns samarbeid med britene og han ble ikke gjenvalgt som president for verdenskongressen.
Etter annen verdenskrig gikk Weizmann først inn for en deling av Palestina i en jødisk og en arabisk del. 17. mai 1948 ble Weizmann president for det provisoriske statsrådet i Israel, og 16. februar ble han valgt til den nye statens første president. Han ble gjenvalgt i november 1951, men led av alvorlig hjertesykdom og døde året etter.
Kibbutzen Kfar HaNassi er oppkalt etter Weizmann.
Personlig forhold
Weizmann var gift med Vera Weizmann (1881–1968) fra 1906 til sin død i 1952. Paret hadde to sønner. Deres yngste sønn, Michael Weizmann, ble skutt ned og drept over Biscayabukten under Andre verdenskrig da han var pilot for britiske RAF.
Likudpolitikeren Ezer Weizman (1924–2005), som var israelsk president fra 1993 til 2000, var hans nevø.
Tidsfaktorøkonomi
Tidsfaktorøkonomi er et økonomisk system hvor skatt, såvel som lønn står i proporsjon til den tid et arbeid krever. Dette forhold skiller tidsfaktorøkonomi fra de fleste andre økonomiske systemer, hvor andre faktorer enn tidens gang ligger til grunn for beregning av skatt. Systemet har på senere tid blitt grundig beskrevet av den svenske oppfinneren Karl Gustafson, men allerede økonomen Silvio Gesell nærte tanker om en tidsfaktorbasert økonomi. 1976 leverte den svenske folkepartisten Anders Gernandt et forslag til Sveriges riksdag om å innføre tidskatt.
Bakgrunn
Tidsfaktorøkonomien utgår fra antakelsene om at nåtidens økonomiske systemer grunner seg på forhold som ikke er til gunst for alle som må etterleve dem, samt at ulempene med disse systemer ville kunne ryddes unna, hvis økonomien var grunnet på naturlovene. De urettferdigheter som dagens system fører med seg kommer ifølge tidsfaktorøkonomiens prinsipper an på at det i dag ikke fins noen faste regler for hvordan økonomien må forvaltes eller for hvordan verdien til ting må avgjøres. Tidsfaktorøkonomien tar sikte på tidens egenskap av en objektiv konstant, hvis utstrakning ikke kan reguleres eller påvirkes av politiske vedtak, og antar at denne konstant er den mest rettferdige som grunn for et økonomisk system.
Formål og mening
Tidsfaktorøkonomien sikter mot å erstatte rentesystemet med avgifter for utførte arbeider; avgifter som telles i tid. I en tidsfaktorøkonomi kan kapital aldri øke med tiden uten at en arbeidsinnsats tilsvarende økningen er blitt gjort. Siktemålet med tidsfaktorøkonomi er å binde kapitalverdien ved en naturkonstant, på samme måte som volum og vekt i dag er bundet ved faste enheter. På denne måte blir juks og spekulasjon gjort vanskeligere.
Kritikk imot tidsfaktorøkonomien
Tidsfaktorøkonomien har blitt kritisert for å være for teoretisk for å fungere i virkeligheten; at den utgår fra at alle skattepliktige har arbeid.
Tønsberg reperbane
Tønsberg reperbane var en reperbane, det vil si fabrikk for produksjon av tauverk, på Kaldnes i Tønsberg i Vestfold. Den ble grunnlagt 1796 av og var  Tønsbergs eldste eksisterende bedrift fram til den ble lagt ned i 2018 etter 222 års drift. Bedriften hadde på 1800-tallet et stort marked som leverandør av tauverk til byens seilskipsflåte og i første del av 1900-tallet til hvalfangsten.
Flere kjente skuter fikk tau og rep fra Tønsberg reperbane, bl.a. Fritjof Nansen s legendariske skute Fram. Skuta ble bygget av Colin Archer i 1892.
I 1993 ble første del av reperbanen, også kalt langbanen, demontert av frivillige ved det som nå er Stiftelsen Tønsberg Kystkultursenter og konstruksjonene tatt vare på med tanke på senere gjenoppbygging. De siste deler av langbanen ble demontert i 1998.
Repslagmuseet, og maskiner fra den del av reperbanen som ble revet i 1996, ble tatt vare på og er fortsatt intakt og i forholdsvis god teknisk stand.
I 2020/21 ble det reist en betongbrygge som fundament for gjenreisning av reperbanen ved innseilingen til Tønsberg indre havn. I 2022 startet gjenreisning av bygget. Av de totalt 100 meter som skal gjenreises i regi av Tønsberg kystkultursenter, vil 50 meter av råbygget stå ferdig våren 2023.
Historikk
Tønsberg Reperbane ble grunnlagt under navnet «Teie Reberbane» i 1795/1796 av skipper og skipsreder Mathias Samuelsen Føyn (1756-1820). Reperbanens opprettelse var direkte knyttet til skipsbyggingens behov for tauverk. Carl Fredrik Zeuthen Isachsen (1833-1901) kjøpte Tønsberg reperbane i 1877. Den brant og ble bygget opp igjen i 1892. I 1886 startet Tønsberg Reperbane, som den første i Norge, produksjon av ståltau. I 1898 ble bedriften et aksjeselskap. Reperbanen brant igjen ned i 1910, og ble gjenoppbygget i 1911 som en moderne ståltaufabrikk. På et tidspunkt var banen verdens lengste overbygde langbane med sine 455 meter.
Christiania Spigerverk kjøpte bedriften i 1963, og endret navnet til Stål & Tau, Tønsberg. I 1972 ble Spikerverket fusjonert med Elkem, som da ble ny eier. Fra 1983 het bedriften ScanRope. Selskapet eides fra 2007 fram til 2014 av det Ohio-baserte selskapet Parker Hannifin,, under navnet Parker Scanrope AS.
Lindebergveien (Oslo)
Lindebergveien (1–83D, 10) er en vei på Lindeberg i bydel Alna i Oslo. Den går fra Lindebergåsen og ender i en snuplass ved Lindeberg senter.
Lindeberg omsorgssenter (tidl. Lindeberg alders- og sykehjem) er i nr. 10. Lindeberg skole (ark. Kjell C. Voss, oppført 1978–79) er i nr. 33. I nr. 43–47, 51–57 og 61–83 er blokker og rekkehus oppført av Selvaag i 1976–77 og tilknyttet OBOS-borettslaget Lindebergskogen.
Langs veien ligger Lindebergparken, åpnet i 2017.
Slaget om Arras
For britene var det en taktisk suksess og bidro sannsynligvis til at Storbritannias evakuering ved Dunkerque kunne gjennomføres.
Brøndby stadion
Historie
Stadionet ble bygget i 1965 som et gressfelt tilrettelagt for riidrett. En hovedtribune ble ikke bygget før 1978, da en tribune med kapasitet på 1 200 sittende tilskuere ble tatt i bruk. Da Brøndby IF rykket opp til det øverste nivået i dansk fotball i 1982, ble det bygget en tribune på motsatt side med plass til 5 000 tilskuere. I 1990 ble friidrettsbanen fjernet, og ytterligere 2000 plasser installert til den totale kapasitet på 10 000.
Brøndby IF kjøpte Brøndby Stadion fra Brøndby kommune i mai 1998, for 23,5 millioner danske kroner. Klubben var i gang med å modernisere stadionet, og når klubben kvalifiserte seg for UEFA Champions League 1998/99, ble kampene ble flyttet til Parken stadion.
Etter en ombygging i 2000-2001, ble den samlede stadionkapasiteten på 29 000, og 22 000 under europacupkamper. Den 22. oktober 2000 ble stadionet åpnet etter ombyggingen, med en 4-2 seier over Akademisk Boldklub med 28 416 tilskuere til stede. Siden har stadionet sett en rekke mindre og større tekniske forbedringer.
Mogul
Mogul har flere betydninger:
Kurt Angle
Kurt Steven Angle (født 9. desember 1968 i Mt. Lebanon, Pennsylvania) er en amerikansk fribryter i Total Nonstop Action Wrestling. Han er best kjent for sin periode i World Wrestling Entertainment.
Karriere
Kurt Angle er olympisk mester i amatørbryting fra Atlanta i 1996.
Han begynte senere med fribryting (wrestling) og gjorde stor suksess i det amerikanske forbundet World Wrestling Entertainment hvor han har vært WWE Champion fire ganger og WCW World Heavyweight Champion og World Heavyweight Champion en gang, og er den eneste som har holdt disse tre titlene.
Det vakte en del oppmerksomhet og irritasjon i amatørbrytermiljøet da Kurt Angle begynte med fribryting, en underholdningsform som tradisjonelt blir sett på som juks og mindreverdig av amatørbrytere.
Angle gikk over til å bryte for Total Nonstop Action Wrestling etter en kort periode i WWEs ECW.
Stoa holdeplass
Stoa holdeplass på Arendalsbanen i Arendal kommune ble offisielt åpnet 18. august 2008. Den ble tatt i bruk 19. juli 2008 under båtracet «Norwegian Grand Prix».
Brilleærfugl
Brilleærfugl (vitenskapelig navn Somateria fischeri) er en fugl i andefamilien.
Mamonovo
Mamonovo (russisk: Мамоново, tysk: Heiligenbeil, polsk: Święta Siekierka eller Świętomiejsce, litauisk: Šventpilis) er en by i Kaliningrad oblast i Russland. Den ligger rundt 50 km sørvest for Kaliningrad.
Den tyske orden grunnla Heiligenstadt nær en gammelprøyssisk bosetning, og endret senere navnet til Heiligenbeil. Som en del av Kongeriket Preussen og senere Tyskland lå den under Østpreussen.
Mot slutten av andre verdenskrig falt Heiligenbeil-lommen til Den røde armé etter kraftige kamper mellom januar og mars 1945. Byen ble fullstendig ødelagt i kampene. Etter krigen ble området annektert av Sovjetunionen og innlemmet i Kaliningrad oblast. Den tyske befolkningen ble utvist og erstattet med russere. Bynavnet ble endret til Mamonovo, etter den sovjetiske kommandanten Nikolai Mamonov som ble drept ved Pultusk 26. oktober 1944.
Demografi
Befolkningsutvikling: ! År || Folketall || Kilde
Freestyle under Vinter-OL 1994
Under Vinter-OL 1994 i Kanthaugen Freestyleanlegg, Lillehammer ble det arrangert fire øvelser i freestyle.
Det ble også arrangert freestyle ballett som demonstrasjonsgren.
Bestevenner (album)
Bestevenner er et musikkalbum med Knut Lystad og Marianne Mørk under navnet Mokke & Høst, utgitt i 1984.
Cuba Cola
Cuba Cola er en brus som ble lansert i 1953, og er Sveriges eldste variant av en coladrikk. Cuba Cola ble lansert tre måneder før Coca-Cola ble lansert i Sverige.
Gloria Estefan
Gloria Estefan (født 1. september 1957) er en kubansk-amerikansk sangerinne og låtskriver. Hennes 22 album er solgt i tilsammen over 90 millioner eksemplarer, noe som gjør henne til en av verdens mestselgende artister. «Dr.Beat» er en av hennes slagere.
Gloria Estefan rører ved følelser både i «imperiet i nord» som Cubanerne uttrykker det og også på Cuba. Hennes musikalske talent når frem på begge sider av Floridastredet. Hun hevder å ha blitt tilbudt å arbeide for CIA.
Ståle Eskeland
Ståle Eskeland (født 25. august 1943 i Stavanger, død 26. desember 2015 ) var en norsk jurist og professor (fra 2013 professor emeritus) i strafferett ved Universitetet i Oslo.
Eskeland ble cand.jur. i 1970 og tok doktorgraden i 1988 med avhandlingen ''Fangerett. En studie av rettssikkerhet ved fullbyrdelse av fengselsstraff''. Han forsket innen områdene nasjonal og internasjonal strafferett, straffeprosess og rettssikkerhet i strafferettspleien. Han utgav en rekke bøker og artikler, blant annet læreboken «Strafferett». Eskeland var brukt som kommentator i media om pågående straffesaker.
Eskeland er kjent for sitt engasjement for gjenopptakelse av saken mot den drapsdømte Fredrik Fasting Torgersen. I 2005 publiserte han avhandlingen «Bevisene i Torgersen-saken» der han konkluderte med at ingen bevis knytter Torgersen til drapet han ble dømt for å ha begått. Sammen med advokat Erling Moss sto han bak Torgersens gjenopptakelsesbegjæring i 1997, og de påfølgende begjæringene til Kommisjonen for gjenopptakelse av straffesaker i 2004 og 2007. I 2009 ble Eskeland dømt for ærekrenkelser mot familien til drapsofferet i Skippergatadrapet (Torgersen-saken), etter å ha skissert en rekke alternative drapshypoteser i et brev til Gjenopptakelseskommisjonen.
Han vekket oppsikt da han kritiserte dommen mot den såkalte «fetteren» som først ble dømt og siden frikjent i Birgitte Tengs-saken, og da han hevdet at bevisene mot Rune Øygard ikke holdt til domfellelse.
Til Ståle Eskelands 70-årsdag ble festskriftet «Rettssikker radikaler» utgitt på Cappelen Damm.
Han var medlem av den norske Pugwash-kommitteen.
Toner fra Romsdal
Toner fra Romsdal er et musikkalbum fra 1993 av Ingeborg Hungnes (vokal) og Terje Venaas (bass), begge fra Molde. Jon Christensen (trommer), Stian Carstensen (trekkspill) og Bendik Hofseth (saksofon) medvirker også på plata. Albumet er satt sammen av folketoner innsamlet i Romsdal, i noe modernisert drakt.
Posisjonssystem
Et posisjonssystem er et tallsystem hvor sifrenes plassering har betydning for tallets verdi. Posisjonssystemer har også et grunntall. I vårt titallsystem, for eksempel, er tallet 10 grunntallet.
UNPF
UNPF, formelt United Nations Peace Forces, var hovedkvarteret for FNs fredsbevarende styrker i det tidligere Jugoslavia etablert ved FNs sikkerhetsråds resolusjon 982 datert 31. mars 1995. Hovedkvarteret samordnet FN-styrkene i UNCRO i Kroatia, UNMIBH i Bosnia-Hercegovina og UNPREDEP i Makedonia, som i 1995 ble etablert som separate styrker ved omorganisering av UNPROFOR. UNPF holdt til i Zagreb i Kroatia. UNPF regnes ikke som en egen fredsbevarende styrke. Virksomheten opphørte 31. januar 1996.
Norge bidro fra 1995 til 1996 bidro med 162 offiserer til UNPF.
Posisjonssystem
Eksempel på tall i titallsystemet: